The Girl with All the Gifts

***The Girl with All the Gifts*** er en britisk science fiction-skrekkfilm fra 2016 regissert av Colm McCarthy, etter et manus skrevet av Mike Carey. Hovedrollene spilles av Gemma Arterton, Paddy Considine og Glenn Close.

## Handling
I nær fremtid har menneskeheten blitt herjet av en sykdom forårsaket av en parasittisk sopp som overføres via kroppsvæsker. Mennesker som blir infisert blir til raske, med tankeløse, zombier - kalt "hungries" og det eneste gjenværende håpet er en kur som kan oppnås gjennom forskning på en liten gruppe andre-generasjons barn som lengter etter levende kjøtt. Barna blir fengslet ved en militærbase av en gruppe soldater ledet av sersjant Eddie Parks, og de blir eksperimentert på av Dr. Caroline Caldwell. Helen Justineau er ansvarlig for å utdanne og studere barna. Blant dem er en eksepsjonell jente som heter Melanie, som Helen vokser spesielt nærme - og de danner et spesielt bånd. Dr. Caroline ber Melanie velge et nummer. Melanie velger 13, og besegler dermed skjebnen til Kenny hvis hjerne senere vises i en krukke. Dette antyder at han ble drept, og brukt til forskning. Når basen blir overkjørt av "hungries" stikker Melanie av, og hun ser soldater bli voldelig angrepet.

Melanie og Helen går om bord i en rømningsbil sammen med Caldwell, og to overlevende soldater ved navn Gallagher og Dillon. Melanie får munnkurv, for å hindre henne i å bite de andre. Dillon blir drept når zombiene angriper når gruppen, og lastebilen stopper når en drivstoff-ledning blir ødelagt. Gruppen når etter hvert London til fots, og bruker et stoff som maskerer duften deres. Dette gjør dem nærmest usynlige når de møter zombier. De søker ly ved et forlatt sykehus for natten. Caldwell avslører at andregenerasjons "hungries" ble oppdaget etter at ufødte babyer drepte deres infiserte mødre, ved å spise organer for å komme seg ut av livmoren deres. Neste morgen innser gruppen at de har blitt omringet av "hungries". Melanie, som en andregenerasjons zombie blir ignorert av de andre "hungries"

Men hun hjelper Caldwell og de andre ved å lede "hungries" vekk. På vei gjennom London kommer de over hauger av infiserte kropper som omkranser BT Tower, som har blitt overgrodd av en massiv sopp-vekst. Caldwell forklarer at veksten inneholder belger som ved modenhet kan frigjøre luftbårne sporer, og dette kan gjøre slutt på hele menneskeheten. De søker ly i et forlatt mobilt laboratorium, som tidligere ble sendt inn til byen av militæret. Caldwell, skadet og døende av sepsis bestemmer seg for å ofre Melanie for å fullføre vaksine-forskningen i laboratoriet, og forhåpentligvis redde menneskeheten. Når gruppen går tom for mat, begir Gallagher seg inn i byen for å skaffe mer forsyninger, men blir drept av "hungries"-barn. Melanie dreper lederen fr gruppen deres med et balltre. De resterende barna trekker seg tilbake, slik at gruppen kan rømme. Men Melanie innser snart at menneskeheten ikke kommer til å overleve særlig lenger, i stedet kommer hybrider mellom Zombie og mennesker til å ta over.

## Skuespillere
* Gemma Arterton som Helen Justineau. En lærer
* Paddy Considine som sersjant Eddie Parks
* Glenn Close som Caroline Caldwell. En doktor
* Sennia Nanua som Melanie
* Anamaria Marinca som Jean Selkirk
* Fisayo Akinade som Kieran Gallagher. En av soldatene ved basen
* Anthony Welsh som Dillon. En av soldatene ved basen
* Dominique Tipper som Devani. En av soldatene.
* Elisha Lane som Kenny

## Referanser


## Eksterne lenker
*